Okresná prokuratúra Bratislava I 
Kvetná 13, 820 05 Bratislava 2 	

Sp. zn. : 2 Pv 446/13/1101	Bratislava I, 11.3.2015
EEČ : 2-8-54-2015

U Z N E S E N I E

Trestná vec:	obvinená XXXXX  
Prečin:	Nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Bratislava I
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX I zo dňa 11.3.2015, spisová značka 2 Pv 446/13/1101, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Podľa § 217 odsek 1 Trestného poriadku sa obvinená XXXXX, narodená 17.5. 1992 v Bratislave, trvale bytom XXXXX 13, XXXXX,

o s v e d č i l a

v skúšobnej dobe, ktorá mu bola určená uznesením číslo 2 Pv 446/13-10 z 31. decembra 2013 o podmienečnom zastavení trestného stíhania, v trvaní 13 (trinásť) mesiacov.

Uznesením prokurátora Okresnej prokuratúry XXXXX I zo dňa 11.3.2015, spisová značka 2 Pv 446/13/1101, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
13 mesiacov
Odôvodnenie:
Uznesením prokurátorky Okresnej prokuratúry XXXXX I číslo 2 Pv 446/13-10 z 31. decembra 2013 bolo v zmysle § 216 odsek 1 Trestného poriadku podmienečne zastavené trestné stíhanie proti obvinenej XXXXX za prečin nedovolenej výroby omamných a psychotropných látok, jedov alebo prekurzorov, ich držania a obchodovania s nimi podľa § 171 odsek 1 Trestného zákona v súvislosti s prechovávaním konope s celkovou hmotnosťou 852 mg. Podľa § 216 odsek 2 Trestného poriadku bola obvinenej určená skúšobná doba v trvaní 13 (trinásť) mesiacov. Uvedené uznesenie nadobudlo právoplatnosť dňa 18. januára 2014.

	Preskúmaním spisového materiálu na vec sa vzťahujúceho som zistil, že obvinená XXXXX v skúšobnej dobe podmienečného zastavenia trestného stíhania viedla riadny život, nedopustil sa ďalšieho trestného činu alebo priestupku resp. iného protiprávneho konania. Právoplatným trestným rozkazom Okresného súdu XXXXX I spisová značka XXXXX bola síce odsúdená za prečin nedovolenej výroby omamných a psychotropných látok, jedov alebo prekurzorov, ich držania a obchodovania s nimi podľa § 171 odsek 1 Trestného zákona na peňažný trest vo výmere 500.-€ resp. náhradný trest odňatia slobody v trvaní 5 mesiacov, avšak predmetného skutku, za ktorý bola odsúdená, sa dopustila ešte pred vydaním rozhodnutia o podmienečnom zastavení trestného stíhania.

	Podľa § 217 odsek 1 Trestného poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.

	Podľa § 217 odsek 4 Trestného poriadku právoplatnosťou uznesenia o tom, že sa obvinený osvedčil, nastávajú účinky zastavenia trestného stíhania podľa § 9 odsek 1 písmeno e).

	Na základe uvedených skutočností som dospel k záveru, že obvinená XXXXX sa v skúšobnej dobe osvedčila, a preto som rozhodol tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Bystrík Palovič
prokurátor